《宿清浪望壶头山谩题二首 其二》
明代·符锡

连峰磊磈奔壶头，罗列壶公自一丘。蹑屩巳堪凌绝顶，昂头何事尚孤舟。

通仙薤老无人采，避暑岩荒有鹿游。天与闲身真浪迹，南游奇胜得重搜。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。